Document ID: 32001R0847

Κανονισμός (ΕΚ) αριθ. 847/2001 της Επιτροπής
της 30ής Απριλίου 2001
για τον καθορισμό των ορίων παρέμβασης για τα κουνουπίδια, τα ροδάκινα, τα νεκταρίνια και τα επιτραπέζια σταφύλια για την περίοδο 2001/02
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 2000, για την κοινή οργάνωση των αγορών στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 718/2001 της Επιτροπής(2), και ιδίως το άρθρο 27 παράγραφοι 1 και 2,
Εκτιμώντας τα ακόλουθα:
(1) Το άρθρο 27 παράγραφος 1 του κανονισμού (ΕΚ) αριθ. 2200/96 προβλέπει τον καθορισμό ενός ορίου παρέμβασης όταν η αγορά ενός προϊόντος που αναφέρεται στον παράρτημα ΙΙ του εν λόγω κανονισμού αντιμετωπίζει ή ενδέχεται να αντιμετωπίσει ανατροπή της ισορροπίας, η οποία οδηγεί ή μπορεί να οδηγήσει σε υπερβολικό όγκο αποσύρσεων. Μια τέτοια εξέλιξη θα μπορούσε να προκαλέσει δημοσιονομικές δυσχέρειες για την Κοινότητα.
(2) Ένα όριο παρέμβασης έχει καθοριστεί με τον κανονισμό (ΕΚ) αριθ. 931/2000 της Επιτροπής(3), για τα κουνουπίδια, τα ροδάκινα, τα νεκταρίνια και τα επιτραπέζια σταφύλια, για την περίοδο 2000/01. Οι όροι που καθορίζονται από το προαναφερθέν άρθρο 27 πληρούνται για τα προϊόντα αυτά και πρέπει κατά συνέπεια να καθοριστούν τα όρια παρέμβασης για τα κουνουπίδια, τα ροδάκινα, τα νεκταρίνια και τα επιτραπέζια σταφύλια, για την περίοδο 2001/02.
(3) Για κάθε σχετικό προϊόν, ενδείκνυται να καθοριστεί το εν λόγω όριο παρέμβασης σε συνάρτηση με ένα ποσοστό του μέσου όρου της παραγωγής, που προορίζεται να καταναλωθεί σε νωπή κατάσταση, των πέντε τελευταίων περιόδων, για τις οποίες υπάρχουν διαθέσιμα στοιχεία. Πρέπει να προσδιοριστεί επίσης για καθένα από τα σχετικά προϊόντα, η περίοδος που λαμβάνεται υπόψη για την εκτίμηση της υπέρβασης του ορίου παρέμβασης.
(4) Κατ' εφαρμογή του προαναφερόμενου άρθρου 27, η υπέρβαση του ορίου παρέμβασης έχει σαν συνέπεια μείωση της κοινοτικής αποζημίωσης απόσυρσης κατά τη διάρκεια της περιόδου που έπεται αυτής κατά την οποία σημειώθηκε η υπέρβαση του ορίου. Πρέπει να προσδιορισθούν οι συνέπειες της εν λόγω υπέρβασης για καθένα από τα σχετικά προϊόντα και να καθοριστεί μια μείωση ανάλογη του μεγέθους της υπέρβασης αυτής σε σχέση με την παραγωγή.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Καθορίζονται για την περίοδο 2001/02 τα ακόλουθα όρια παρέμβασης:
ΘΕΣΗ ΠΙΝΑΚΑ .
Άρθρο 2
Για τα προϊόντα που απαριθμούνται στο άρθρο 1, η υπέρβαση του ορίου παρέμβασης εκτιμάται βάσει των αποσύρσεων που πραγματοποιήθηκαν κατά τη διάρκεια της περιόδου από την 1η Μαρτίου 2001 έως τις 28 Φεβρουαρίου 2002.
Άρθρο 3
Αν, για τα προϊόντα που απαριθμούνται στο άρθρο 1, η ποσότητα που αποτελεί αντικείμενο αποσύρσεων, κατά τη διάρκεια της περιόδου που προσδιορίζεται στο άρθρο 2, υπερβεί το όριο που καθορίζεται στο άρθρο 1, η κοινοτική αποζημίωση απόσυρσης που καθορίζεται κατ' εφαρμογή του άρθρου 26 του κανονισμού (ΕΚ) αριθ. 2200/96 μειώνεται, κατά τη διάρκεια της επόμενης περιόδου εμπορίας, κατ' αναλογία του μεγέθους της υπέρβασης σε σχέση με την παραγωγή, η οποία έχει χρησιμεύσει ως βάση για τον υπολογισμό του σχετικού ορίου.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Απριλίου 2001.

Labels: 3
17
6